text: Stuðulin frá áskoðarunum hevur alt at siga
text: #000002
text: Stuðulin frá áskoðarunum hevur alt at siga, sigur Teitur m.a. í samrøðu við bolt.fo.
text: #000003
text: Í kvøld stendur fyrsta evropeiska avbjóðingin í ár fyri framman. Walisiska liðið Newtown AFC kemur á vitjan. Liðið, sum spældi seg í Conference League ígjøgnum play-off dystir, hevur ikki nógvar royndir í evropeiskum kappingum. Hetta er bert fimtu ferð, teir royna seg í altjóða fótbólti.
text: #000004
text: Veddingarfyritøkurnar hava eisini okkum sum favorit til dystin í kvøld. Tað er altíð vandamikið at seta seg sjálvan í favorittleiklutin, so tað lata vit hini um. Vit fara ikki at endurgeva allar tær orðingarnar, sum eftirhondini eru um, hvussu óútrokiligur fótbóltur kann vera, og vit vita, at alt kann henda, um vit ikki fáa okkara spæl at rigga. Tað sóu vit m.a. í 2020 ímóti Glentoran. Mann fyri mann vóru vit nokk eitt sterkari lið enn teir, men teir fingu sítt primitiva spæl at rigga, og vunnu 1-0 á regntunga vøllinum í Belfast.
text: #000005
text: Og nakað av tí sama kunnu vit vænta í kvøld, tó at vøllurin ikki verður í líka ringum standi.
text: #000006
text: – Hetta er eitt nokk so typisk bretskt lið, sum spælir við nógvum langum bóltum. Teir brúka nógva orku uppá deyðbóltar. Meira fysikkur og minni polerað tekniskt spæl, sigur Teitur við bolt.fo
text: #000007
text: Skulu hava áskoðarnar við okkum
text: #000008
text: Hetta er, sum nevnt, er bretsk lið av gamla slagnum, har langar sendingar, deyðbóltar og fysikkur eru teirra styrkir. Okkara spælistílur liggur langt frá hesum, og tí skulu vit mynda dystin við okkara egna spælið. Hetta krevur at vit fáa fatur á bóltinum, og skulu vera tolnir í okkara uppspælið.
text: #000009
text: Umframt at mynda dystin á vøllinum, skulu vit eisini hava okkara áskoðarar við. Tí stuðulin frá teimum merkist, leggur størri trýst á mótstøðuliðið, og kann geva okkara spælarum tað eyka, sum skal til, sigur Teitur við bolt.fo.
text: #000010
text: Tað kann vera ein fyrimunur, at vit byrja á heimavølli. Hetta sóu vit m.a. í fjør, tá vit runnu Buducnost Podgorica um koll á heimavølli, og smurdu teir av 4-0. Lívliga áskoðarafjøldin átti sín stóra leiklut í sigrinum tá.
text: #000011
text: Vit hava nakrar skaðar at dragast við í løtuni. Høgri bakkurin tykist gandaður, tí bæði Heri og Ási eru úti við skaða, umframt at Hanus, sum hevur røkt høgrabakkin tveir teir seinastu dystirnar, eisini hevur verið skaðadarvaður.
text: #000012
text: Dysturin verður sum sagt spældur á Ovara vølli í kvøld kl. 19, og atgongumerki verða bert seld í forsølu á atgongumerki.fo. Keyp atgongumerki HER.
text: #000013
text: Fylg við í dystum og kappingum á:
text: #000014
text: Havnar Bóltfelag er eitt stórt og vælvirkandi fótbóltsfelag við 115 árs royndum. Útvið hálvthundrað lið luttaka í kappingunum fyri HB hvørt ár. Hóast nýggj feløg hava stungið seg upp í høvuðsstaðnum, er HB framvegis størsta fótbóltsfelag í landinum.
text: #000015